钦定古今图书集成/明伦汇编/交谊典/第027卷 > 《大清会典》 > 《礼部仪制司乡约》
## 钦定古今图书集成/明伦汇编/交谊典/第027卷 > 《大清会典》 > 《礼部仪制司乡约》

顺治九年，颁行《六谕》，卧碑文于八旗、直隶各省。十六年，议准：译书《六谕》，令五城各设公所，择善讲人员讲解开谕，以广教化。直省府、州、县亦皆举行乡约，该城司及各地方官责成乡约人等，于每月朔望日聚集公所宣讲。

康熙九年

《上谕》“《十六条》通行晓谕八旗佐领并直隶各省督抚。”

“转行州县乡村人等，切实遵行：一敦孝弟，以重人伦；一笃宗族，以昭雍睦；一和乡党，以息争讼；一重农桑，以足衣食。一尚节俭，以惜财用；一隆学校，以端士习；一黜异端，以崇正学；一讲律法，以儆愚顽；一明礼让，以厚风俗。一务本业，以定民志。一训子弟，以禁非为。一息诬告，以全良善。一诫窝逃，以免株连。一完钱粮” ，以省催科；一联保甲，以弭盗贼；一解仇忿，以重身命。

康熙十八年议准：浙江巡抚将

上谕：“《十六条衍说》，辑为《直解》，缮册进呈，应通行直省。”

督抚照依奏准《乡约全书》刊刻各款，分发府州县乡村，永远遵行。

二十五年覆准

《上谕》“《十六条》，令直省督抚转行提镇等官，晓谕各该”

营伍将弁兵丁，并颁发土司各官通行讲读

《易经》。